kardosdrur/scandi-wiki huggingface dataset:
I Believe in You

"I Believe in You" er en electropop-sang af den australske sangeren Kylie Minogue og er skrevet af Minogue og Scissor Sisters-medlemmerne Jake Shears og Babydaddy. Sangen havde en samlet positiv modtagelse fra kritikerne, da den blev udgivet som den første single fra det andet opsamlingsalbum Ultimate Kylie. Sangen nåede nummer to i Storbritannien og nummer seks i Australien.

Inspiration og indspilning 
"I Believe in You" er en upbeat kærlighedssang spillet hovedsageligt på synthesizere. Sangens tekst beskriver, hvordan hun ikke tror på andet end hendes kæreste. Skrevet og indspillet i sommeren 2004 i London, tager sangen sin inspiration fra disco, new wave og elektronisk musik fra 1980'erne. Sangen åbner med en melodi som spilles på keyboards. Denne melodi er fastholdt i hele sangen, undtagen for i lejlighedsvise pauser i løbet af versene. Da sangen fortsætter er der trommer og synth-strygere i baggrunden under hele sangen. Koret indeholder Minogue synger i høj oktav med strygere og rytme i baggrunden.

Hitlisteplaceringer 
"I Believe in You" blev udgivet den 6. december 2004 i Storbritannien og nåede nummer to på UK Singles Chart. Den forblev sig på Top 10 i fire uger, men opholdt seks uger som førstepladsen på airplay-hitslistene. I Australien nåede sangen nummer seks på ARIA Charts og blev certificeret guld i 2005. I de fleste europæiske lande var sangen et Top 10-hit.

I USA nåede singlen ikke Billboard Hot 100, men nåede nummer tre på Billboard Hot Dance Club Charts og nummer fire på Billboard Hot Dance Airplay Charts. I New Zealand gik singlen ind som nummer 38, efterto uger nåede den nummer 29, men faldt ud af listen efter fem uger.

B-side 
"B.P.M." blev udgivet som en B-side på udgivelsen af "I Believe in You". Sangen blev produceret af Richard Stannard og Julian Gallagher, og blev skrevet af Minogue, Stannard og Gallagher. Sangen blev oprindeligt indspillet under sessioner af Body Language i 2003 og blev ikke udgivet intil Ultimate Kylie et år senere. "B.P.M." var en af de mange sange betragtes at blive føjet til albummet som et nyt spor, men blev udgivet som en B-side til "I Believe in You" i stedet.

Formater og sporliste 

Britiske CD single 1
 "I Believe in You" – 3:21
 "B.P.M." – 4:07

Britiske CD single 2
 "I Believe in You" – 3:21
 "I Believe in You" (Mylo Vocal Mix) – 6:02
 "I Believe in You" (Skylark Mix) – 7:57
 "I Believe in You" (Video)

Europæiske CD single 1
 "I Believe in You" – 3:21
 "B.P.M." – 4:07

Europæiske CD single 2
 "I Believe in You" – 3:21
 "I Believe in You" (Mylo Vocal Mix) – 6:02
 "I Believe in You" (Skylark Mix) – 7:57
 "I Believe in You" (Video)

Europæiske 12" single
 "I Believe in You" – 3:21
 "I Believe in You" (Mylo Dub) – 6:02
 "I Believe in You" (Skylark Mix) – 7:57

Australske CD single
 "I Believe in You" – 3:21
 "B.P.M." – 4:07
 "I Believe in You" (Mylo Vocal Mix) – 6:02
 "I Believe in You" (Skylark Mix) – 7:57
 "I Believe in You" (Video)

Hitlister

Referencer

Eksterne henvisninger 
 Officiel tekst

Kylie Minogue-sange
Singler fra 2004
Elektrochok (band)

Elektrochok (1978-1979) var ét af de første danske punkbands på den tidligste danske punkscene. Bandet spillede som oftest sammen med Sods og var mest aktive i 1979. Elektrochok debuterede på Månefiskeren den 23. maj 1978, hvor de spillede sammen med Sods og No Knox. Bandet ser ud til at have spillet deres sidste koncert i forbindelse med en støttefest for ASO på spillestedet "Operaen" i København den 1. september 1979.

Bandet spillede bl.a. til den første større punkkoncert i Danmark "Concert of the Day" den 15. september 1978.

Elektrochok medvirker på Pære Punk LP'en der udkom i april 1979, men deltog ikke i selve Pære Punk-festivalen i Århus i november 1978.

Blandt bandmedlemmerne var sangerinde Vicious Decay (Vicious D.K., Ann-Christine Gløet), guitarist Joe Z (sen. Repeat), bassist Lone Star og trommeslager Eddie Haircut (Milan Balsgaard, også i Brats og Monomania), som også var medarrangør af den store punkfestival "Concert Of The Moment" i 1979. Alice Wonderland (Hans Henrik Gylov) erstattede Eddie Haircut på trommerne, da Elektrochok havde eksisteret et halvt års tid, og Eddie Haircut fik travlt med Brats. Det er således Alice Wonderland, der gik i studiet i Vestergade og spiller trommer på de to numre, som Elektrochok bidrog med på Pærepunk. Alice Wonderland var efter Elektrochoks opløsning også en del af Monomania

Diskografi 
 Pære Punk – 12" comp LP 1979 (Kong Pære / KLP1)
 Pære Punk – MC comp 1979 (KPMC1/ Kong Pære)
 Bloodstains Across Denmark – 12" comp LP 1997

Eksterne kilder/henvisninger 
 Blog med musik og illustrationer fra punk-fanzinet Iklipsx af Elektrochok 
 Diskografi på garagerock.dk 
 Fanzinet Iklipsx Nr 1 aug 1978 – info om Elektrochok – Download link (PDF 3.16Mb) 
 Generelle punkkoncerter 1978 
 Generelle punkkoncerter 1979 
 Info om Pære Punk LP'en/festivalen på hug-info.dk 

Punkgrupper fra Danmark
Musikgrupper fra 1978
Jacob Frederik Schaffalitzky de Muckadell

Jacob Frederik Schaffalitzky de Muckadell (26. december 1722 i Køge – 3. august 1776 i Slesvig by) var en dansk officer, bror til den senere greve Albrecht Christopher Schaffalitzky de Muckadell.

Han var søn af Heinrich Bernhard Schaffalitzky de Muckadell og Ulrikka Elisabeth von Heinen, blev kammerherre, oberstløjtnant i Hestgarden og slutteligt generalmajor af kavaleriet.

Han var gift med Marie Cathrine Fabritius de Tengnagel (1736-1792), datter af Michael Fabritius og Anna Maria Fabritius.

Kilder 
 Reventlow Genealogical Database

Jacob Frederik
Generalmajorer fra Danmark
Danskere i 1700-tallet
Personer fra Køge
Kavaleriofficerer fra Danmark
Kammerherrer fra Danmark
Johan Frederik Gyldenstierne Sehested

Johan Frederik Gyldenstierne Sehested (født 1. marts 1765 i København, død 12. juni 1830 i Slesvig by) var en dansk officer, far til Georg Bernadotte Sehested.

Sehested var søn af generalløjtnant Johan Frederik Sehested og Pouline Fabritius de Tengnagel, blev kammerjunker 1780, 1781 sekondløjtnant à la suite ved sjællandske Rytterregiment, 1783 virkelig sekondløjtnant, 1787 premierløjtnant ved Akerhusiske nationale Dragonregiment, 1788 ritmester ved Husarregimentet, 1790 forsat til Smaalenske nationale Dragonregiment og kompagnichef, 1793 forsat til Livregiment Dragoner og samme år ritmester ved jydske Dragonregiment, 1793 forsat til Livregiment Dragoner, 1803 major ved holstenske Rytterregiment, 1809 kammerherre og virkelig oberstløjtnant, 1810 forsat til Livregiment Dragoner, 1812 karakteriseret oberst, 1815 forsat til jydske Dragonregiment. 1816 tog han afsked og blev 1828 karakteriseret generalmajor.

Sehested blev gift første gang 15. oktober 1789 med Louise Dorothea Lengnick (1765 - 1. september 1795 på Høegholm), datter af generalkrigskommissær Johan Lebrecht Lengnick og Sara Maria Plade. Hun er begravet i Tirstrup Kirke.

Han blev gift anden gang 22. juni 1797 i Tirstrup Kirke med Sofie Hedvig Agate Kaas (med Muren) (31. oktober 1774 - 9. maj 1833), datter af Frederik Christian Kaas. 

Han er begravet i Slesvig by.

Kilder 
 Danmarks Adels Aarbog 1954

Generalmajorer fra Danmark
Danskere i 1700-tallet
Danskere i 1800-tallet
Personer fra København
Johan Frederik Gyldenstierne
Kavaleriofficerer fra Danmark
Kammerherrer fra Danmark
Johan Frederik Sehested

Johan Frederik Sehested (født ca. 1724 i Frederikshald, død 10. juni 1785 i København) var en dansk officer og godsejer.

Han var søn af Knud Gyldenstierne Sehested og herre til Tose, Laverød (i Borge, fra 1754) og Høgholm (fra 1766). Han blev 1738 kornet ved Friis' gevorbne Rytterregiment, 1742 forsat til Hestgarden, 1745 karakteriseret og 1746 virkelig sekondløjtnant, 1750 sekondmajor ved 1. søndenfjeldske nationale Dragonregiment, 1752 premiermajor, 1756 forsat til 2. fynske Kyrasserregiment, 1757 karakteriseret oberstløjtnant, 1759 karakteriseret oberst og samme år oberst og chef for 3. søndenfjeldske nationale Dragonregiment, 1763 for slesvigske Kyrasserregiment, 1772 generalmajor, blev 1776 hvid ridder og 1785 generalløjtnant.

Han var gift med Pouline Fabritius de Tengnagel (1736-1819), datter af Michael Fabritius og Anna Maria Fabritius. Han var far til Johan Frederik Gyldenstierne Sehested.

Kilder 
 Data hos Finn Holbek

Generalløjtnanter fra Danmark
Danskere i 1700-tallet
Riddere af Dannebrog (1671-1808)
Godsejere fra Danmark
Godsejere fra Norge
Johan Frederik
DW

DW kan referere til:
 Dødvægt (forkortelse for engelsk deadweight) – skibsteknisk mål
 Deutsche Welle – tysk international medieorganisation
Albrecht Christopher Schaffalitzky de Muckadell (1720-1797)

Albrecht Christopher lensgreve Schaffalitzky de Muckadell (5. november 1720 på Arreskov – 26. februar 1797 sammesteds) var en dansk godsejer, bror til Jacob Frederik Schaffalitzky de Muckadell.

Han var søn af Heinrich Bernhard Schaffalitzky de Muckadell og kom efterhånden i besiddelse af en mængde fynske godser, Brobygård (1769), Ølstedgård (1770), Arreskov med Gelskov (1773). Han blev derfor 2. april 1783 optaget i den danske grevestand og oprettede 26. november 1784 Grevskabet Muckadell med hovedsædet Arreskov. 1755 blev han kammerherre, 1768 hvid ridder og 1769 gehejmeråd.

I sin militære karriere blev han 1734 kornet réformé i 1. fynske nationale Rytterregiment, 1736 virkelig kornet og 1739 karakteriseret ritmester, 1746 kaptajnløjtnant i Livgarden til Hest, 1755 oberstløjtnant af kavaleriet, 1759 4. major i Garden, 1760 oberst af kavaleriet, 1761 tersmajor i Garden, 1764 oberstløjtnant i sjællandske Kyradserregiment, 1769 afskediget.

1. gang blev han 1747 gift med Christiane Sophie von der Lühe (27. august 1732 – 23. oktober 1750), 2. gang 27. juli 1767 med Christiane Sophie Ernst (14. oktober 1711 – 15 februar 1771), 3. gang 29. oktober 1773 med Birthe Kirstine Juel Reedtz (28. december 1739 – 20. december 1790).

Han er begravet i Hillerslev Kirke.

Kilder 
 Data hos Finn Holbek

Lensgrever fra Danmark
Riddere af Dannebrog (1671-1808)
Danskere i 1700-tallet
Personer fra Fyn
Kavaleriofficerer fra Danmark
Kammerherrer fra Danmark
Gehejmeråder fra Danmark
Bahrains nationalvåben

Bahrains nationalvåben blev komponeret i 1932 af Charles Belgrave, der på den tid var sheikens rådgiver. Våbenet findes både med og uden krone, således at den kronede udgave benyttes af kongen, mens staten benytter våbenet uden krone. Våbenet afspejler Bahrains flag, idet den hvide stribe ved flagstangen er transformeret til et hvidt skjoldhoved.

Nationalvåben
Rigsvåbener fra Asien
Hertug af Kent

Hertug af Kent er en britisk titel, der blev oprettet i 1710. Siden 1799 er titlen blevet tildelt prinser i det britiske kongehus. Titlen er knyttet til grevskabet Kent i det sydøstlige England.

Oprindelse 
I den angelsaksiske tid var Kent et kongedømme. I perioden 1020-1900 tilhørte titlen Jarl af Kent forskellige slægter. 

I 1465 blev Edmund Grey den første jarl fra slægten Grey. Henry Grey blev den tolvte og sidste jarl fra denne slægt. Han blev jarl i 1702, markis i 1706 og Hertug af Kent i 1710.

Den sidste jarl var Alfred, titulær Hertug af Edinburgh fra 1866. I 1893-1900 var han regerende hertug af Sachsen-Coburg og Gotha. Han var den næstældste søn af Victoria af Storbritannien og dattersøn af Edward Augustus (hertug af Kent og Strathearn). Han blev Jarl af Kent i 1866.

Hertuger af Kent 
 1710-1740: Henry Grey, 1. hertug af Kent, politiker og hofmand, Markis (markgreve) af Kent fra 1706, Jarl af Kent fra 1702, han var ikke kongelig.
 1799-1820: Prins Edvard Augustus, hertug af Kent og Strathearn, fjerde søn af kong Georg 3. af Storbritannien, far til dronning Victoria af Storbritannien, morfar til den sidste Jarl af Kent. 
 1934-1942: Prins George,hertug af Kent, fjerde søn af Georg 5. af Storbritannien.   
 1942-nu: Prins Edward (hertug af Kent), søn prins George, hertug af Kent.
   
Kent
Vandtårnet i Hald Ege

Vandtårnet i Hald Ege er et tidligere vandtårn beliggende i Hald Ege ved Viborg. Tårnet er opført i 1925 og tegnet af arkitekten Søren Vig-Nielsen, der virkede i Viborg og omegn.

Historie 
Da det tidligere Viborg Amt afviklede sine fredskovsarealer, overtog Skov- og naturstyrelsen også området, hvor vandtårnet er placeret, og i samme ombæring både tårnet og det tilhørende pumpehus. Tårnet og pumpehuset udlejes fra 2010 til henholdsvis foreningen Vandtårnets Venner (stiftet i 2002) og den lokale grundejerforening til opbevaring af snerydningsmateriel med mere.

Kultur 
Et vartegn for byen er, hvad vandtårnet er. Blandt andet pryder en grov skitse det lokale blad Hald Vind, og da byens forsamlingshus skulle have et kunstværk, bestilte Hald Ege Grundejerforening et værk, hvor vandtårnet skulle indgå.

Foreningen Vandtårnets Venner, som forsøger at holde liv i vandtårnet, skal blandt andet arrangere aktiviteter i tårnet, men har hidtil været hæmmet af TDCs mobiludstyr, som har været bevaret i tårnets bund.

Ved siden af tårnet ligger et ungdomskollegium, hvis navn, Tårnly, er inspireret af beliggenheden ved vandtårnet.

Referencer 

Vandtårne i Region Midtjylland
Bygninger, konstruktioner og anlæg i Viborg Kommune
Etableret i 1925
Hald Ege
Ove Ramel Sehested (officer)

Ove Ramel Sehested (13. juli 1687 på Katholm – 30. maj 1774 i Ejdsvold) var en dansk-norsk officer.

Karriere 
Han var søn af generalløjtnant Jens Maltesen Sehested og dennes anden hustru Margrethe Sophie Ramel. En yngre broder var generalløjtnant Knud Gyldenstierne Sehested. Ove Ramel Sehested kom allerede 1702 ind i Hæren, blev 1715 kaptajnløjtnant med kaptajns karakter ved Oberst Kruses Dragonregiment, 1717 kompagnichef ved Oberst Oetkens Dragonregiment, fik 1720 majors karakter, blev 1723 virkelig major, 1730 oberstløjtnant, alt ved sidstnævnte regiment, der nu havde fået navnet 2. søndenfjeldske nationale Dragonregiment. 1735 fik han obersts karakter og blev 1744 chef for 1. søndenfjældske nationale Dragonregiment, 1749 generalmajor, 1756 generalløjtnant, 1757 hvid ridder og tog endelig 1761 afsked fra krigstjenesten.

Sehested boede vistnok som major en tid i eller ved Holmestrand, hvis kirke han 1722 skænkede lidt landskyld i gården Ødeholt i Undrumsdal, siden ejede og beboede han den adelige sædegård Holleby i Tunø præstegæld, men tilflyttede 1745 chefskvarteret Brotnov i Ullensaker præstegæld. Han døde i Ejdsvold 30. maj 1774. Han blev begravet i det Ramel-Sehestedske kapel i Sorø Klosterkirke.

Ægteskaber 
Sehested var gift to gange:
 1. gang 18. december 1717 med Anna Christine Stockfleth (1690-1730), datter af kaptajn Vilhelm Stockfleth til Brahesholm og Margrethe Dorothea Charisius. I dette ægteskab fødtes 7 børn, blandt hvilke navnlig sønnen Frantz Vilhelm Sehested (1722-1787) må fremhæves.
 2. gang 7. marts 1732 på Ravnstrup med Frederikke Louise von Eickstedt (1711-1755), datter af gehejmeråd Valentin von Eickstedt og dennes 2. hustru Edel Cathrine Kaas. I dette ægteskab fødtes 5 børn, hvor dog kun datteren Edel Christine Sehested (1735-1805) nåede voksenalderen.

Kilder 
  Biografi af C.O. Munthe
 Carl Johan Anker, Biografiske data om 330 norske generalspersoner.
 Danmarks Adels Aarbog 1954.

Ove Ramel 1
Riddere af Dannebrog (1671-1808)
Danskere i 1700-tallet
Generalløjtnanter fra Danmark
Godsejere fra Norge
Personer i Dansk Biografisk Leksikon
Artikler fra 1. udgave af Dansk biografisk leksikon
Barguzin

Barguzin (russisk Баргузин; burjatisk Баргажан – Bargažan) er en flod i Burjatien i Rusland med en længde på 480 km som munder ud i Barugzinbugten i Bajkalsøen, den største bugt i denne sø.

Barguzin er den tredje største flod som munder ud i Bajkalsøen efter Selenga og Øvre Angara. Den har et afvandingsområde på 21.100 km2 og er sejlbar de nederste 204 kilometer.

De største bifloder er Gagra, Argada, Ina og Uljun.

Barguzindalen 

Den midterste del af Barguzin løber gennem Barguzindalen, som er 200 km lang og op til 35 km bred. Den går mellem Barguzinbjergene i nordvest og Ikatbjergene i sydøst. Floden svinger sig gennem dalen og der ligger rester af gamle flodløb og moseagtige kanaler som danner mere end 1.000 små søer. Her ligger også Dzjerga naturreservat med et areal på 2.387 km².

Barguzinvinden 

Floden har også givet navn til den vedvarende, stærke nordvestlege Barugzinvinden i Bajkalsøen. Luften strømmer ud over Bajkalsøen fra Barguzindalen og blæser tværs over søen. Vinden blæser hovedsagelig mens solen er oppe, almindeligvis på solrige dage. I Barugzinbugten kan vinden nogle gange komme op i orkanstyrke, men normalt er vinden under 20 m/s (hård kuling).

Eksterne henvisninger 

Floder i republikken Burjatien
Frantz Vilhelm Sehested

Frantz Vilhelm Sehested (11. december 1722 – 20. marts 1787 på Christiania Ladegård) var en dansk-norsk officer, far til Ove Ramel Sehested.

Han var søn af generalløjtnant Ove Ramel Sehested i dennes 1. ægteskab, blev 1746 løjtnant ved 1. søndenfjældske Dragonregiment, ved hvilket han forblev stående hele sin tjenestetid. Han blev 1749 kaptajnløjtnant og fik samme år kaptajns karakter, 1750 virkelig kaptajn og kompagnichef, 1757 sekondoberstløjtnant (uden først at have været major) og 1761 oberst og chef for regimentet efter faderen, som da tog sin afsked. Sehested, der 1752 var udnævnt til generaladjudant, tog allerede 1773 afsked efter kort forud at være avanceret til generalmajor.

Sehested boede som regimentschef på chefskvarteret Brotnov, flyttede senere til sin ejendomsgård Stormoen ved Drammen, men solgte 1774 denne, efter at han samme år ved auktion i stiftamtmand Caspar Herman Storms konkursbo havde købt Christiania Ladegård med underliggende betydelige jordegods i og ved Christiania. Her forblev Sehested boende til sin død, der indtraf 20. marts 1787, og efter ham hans enke, til hun 1806 solgte godset, der så blev udstykket.

Sehested var 2 gange gift: 1. gang (1755) med Anne Barbara f. Løvenskiold (1735 – 25. februar 1774), datter af kancelliråd Herman Leopoldus, adlet Løvenskiold, og Margrethe f. Deichman; 2. med Stincken f. Meincke, datter af kammerråd Hilmar Meincke og 1. hustru, Cathrine f. Møllmann. Sehested og hans 2. hustru oprettede 1778 ved legat en fattigstue i Christiania, hvori 4 fattige kunne optages.

Kilder 
  Biografi af C.O. Munthe
 Carl Johan Anker, Biogr. Data om norske Generalspersoner.
 Alf Collett, Gamle Christiania-Billeder.

Godsejere fra Norge
Danskere i 1700-tallet
Generalmajorer fra Danmark
Frantz Vilhelm
Personer i Dansk Biografisk Leksikon
Artikler fra 1. udgave af Dansk biografisk leksikon
Skjoldhoved

Skjoldhovedet er i heraldikken dels den øverste del af et våbenskjold, dels en heraldisk figur, der dækker dette område. Der er uenighed om hvor meget af skjoldet, der omfattes af skjoldhovedet, men almindeligvis regner man med mellem en fjerdedel og en tredjedel af skjoldet. Hvis der er andre figurer på skjoldhovedet, tegnes det ofte større, så der er plads til figurerne.

Skjoldhovedet regnes til heroldsbillederne, sammen med andre geometriske figurer som bjælken, skråbjælken, pælen og sparren.

Variationer af skjoldhovedet 
Skjoldhovedet kan belægges med figurer og kan inddeles med heraldiske snit. Også skjoldhovedets underkant kan udføres med et sådant snit. Hvis skjoldet har en bort (eller kant), vil skjoldhovedet typisk ligge hen over denne, så der ikke er en bort foroven.

I sjældne tilfælde benyttes skjoldhovedet som en brisure for at skelne mellem forskellige familiemedlemmer eller grene af en familie, men mere almindeligt er det at et skjoldhoved benyttes som augmentation – enten som belønning eller for at vise loyalitet.

Referencer 
 A C Fox-Davies A Complete Guide to Heraldry (revised by J P Brooke-Little, Richmond Herald), Thomas Nelson and Sons, London 1969

Heraldik
Burjatiens flag

Burjatiens flag er delt i blåt hvidt og gult. Det blå felt udgør halvdelen af flagets højde og de to andre striber fylder resten af flaget. Republikken Burjatiens flag har forholdet 1:2. 

I det øvre felt placeret mod stangsiden af flaget, står der et gult buddhistisk symbol bestående af en sol, måne og flamme, et såkaldt soyombo-mærke som også er i det Mongoliets flag og Agino-Burjatienske flag. Mærket viser at Burjaterene er et buddhistisk folk. Forklaringen på farverne er at blåt står for himlen og Bajkalsøen, hvis bredder Burjaterene holder til ved, hvid betyder renhed og gult betyder frihed og velstand. 

Flaget blev indført 29. oktober 1992.

Litteratur 
 Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics, 1996
 I. S. Smetannikov: Gerby i Flagi subektov Rossijskoj Federatsii – The Arms and Flags of the Subjects of the Russian Federation, 2003

Flag i Rusland
Flag
Simone Glad

Simone Glad Christensen (født 1990) er en dansk atlet fra 2017 medlem af Sparta Atletik tidligere i AGF og Odense Atletik/OGF.

Glad trænes af Claus Hechmann og tidligere af Sonni Thelmark Lundberg.

Danske mesterskaber 
  2011 1500 meter inde 4,42.37
  2011 10km landevej
  2011 1500 meter inde 4,49,12
  2010 3000 meter forhindring 10,53,87
  2010 5000 meter 17,21,75
  2009 3000 meter forhindring 11,14,86
  2009 2 x 200 meter inde 1,54,09

Personlige rekord 
 3000 meter forhindring: 10,45,08 Marsa, Malta 19. juni 2010
 10000 meter: 37,20,49 Espoo, Finland 23. maj 2010
 5000 meter: 16,06,52 Østerbro Atletikstadion 31. maj 2017
 3000 meter: 10,05,12 Odense Atletikstadion 22. september 2010
 10 km landevej: 36,39 Århus 28. marts 2010

Eksterne henvisninger 
 Statletik.dk – Profil – Simone Glad 
 DAF i tal – Simone Glad Christensen (1990)
 OGFs Blå Atletikbog for Simone Glad

Mellemdistanceløbere fra Danmark
Atleter fra Odense Atletik/OGF
Atleter fra AGF
Atleter fra Sparta Atletik
Langdistanceløbere fra Danmark
Schmitt-trigger

I elektronik er en Schmitt-trigger et generisk navn for tærskel kredsløb med positiv tilbagekobling som har en sløjfe-forstærkning > 1. Schmitt-trigger funktionen sidder som et indgangs kredsløb og er en slags simpel signalbehandling.

Symbolet for Schmitt-triggere i kredsløbsdiagrammer er en trekant (forstærkersymbol) med et symbol indeni som repræsenterer den ideele hysterese kurve.

Kredsløbet er navngivet "trigger" fordi output bibeholder sin værdi indtil input ændrer sig tilstrækkeligt til at trigge/udløse en ændring: I den ikke-inverterende konfiguration, når input er højere end en vis valgt tærskel, bliver output høj; når input er under en anden (lavere) valgt tærskel, bliver output lav; når input er mellem de to tærskler, bibeholder output sin værdi. Denne dobbelte tærskel virkning kaldes hysterese og indebærer at Schmitt-trigger besidder hukommelse og kan opføre sig som en bistabilt kredsløb. Der er en tæt relation mellem de to typer af kredsløb som faktisk er de samme: En Schmitt-trigger kan konverteres til et bistabilt kredsløb og omvendt, et bistabilt kredsløb kan konverteres til en Schmitt-trigger.

Schmitt-trigger enheder bliver typisk anvendt i åben-sløjfe konfigurationer pga. støjimmunitet og lukket-sløjfe negativ tilbagekoblede konfigurationer for at implementere bistable regulatorer, trekant/firkant-kiposcillatorer, osv.

Opfindelse 
Schmitt-trigger blev opfundet af den amerikanske videnskabsmand Otto H. Schmitt i 1934 mens han stadig var en studerende, 
senere beskrevet i sin doktorafhandling (1937) som en "thermionic trigger".
 
Den var et direkte resultat af Schmitt's forskning på neurale pulsers udbredelse i Teuthida-blæksprutte nerver.

Implementation

Fundamental ide 
Kredsløb med hysterese er baseret på følgende fundamentale positive tilbagekoblingside: ethvert aktivt kredsløb kan laves til at opføre sig som en Schmitt-trigger ved at tilføje positiv tilbagekobling således at sløjfeforstærkningen er mere end én. Den positive tilbagekobling indføres ved at tilføje en del af output-signalet til input-signalet; så, disse kredsløb indeholder en dæmper (boks B i figuren til højre) og summation (cirklen med "+" indeni) udover addition til en forstærker som opfører sig som en komparator.

Kilder/referencer

Se også 
 Hysterese

Eksterne henvisninger 

 Calculator which determines the resistor values required for given thresholds

Digital signalbehandling
Signalbehandling
Blandet analoge og digitale kredsløb